Es òmes d’aguest partit pensauen e didien que toti es maus se deuien mès que mès ara preséncia der Emperaire e dera Cort adjunta; qu’auien hèt a vier ara armada era inseguretat, indefinida e convencionau, bona ena Cort, mès maishanta entàs armes; qu’er Emperaire li calie regnar, mès non dirigir es sues tropes; didien qu’era soleta gessuda d’aquera situacion s’estaue ena partida deth Sobeiren e dera sua Cort, pr’amor qu’era sua preséncia paralisaua a cinquanta mil òmes, de besonh entà garantir era sua seguretat personau, e qu’eth pejor comandant en cap, auent independéncia, serie preferible ath mielhor des generaus estacat pera preséncia e eth poder der Emperaire.